| Visón |
| --- |
| Visón americano (*Neovison vison*)
Visón europeo (Mustela lutreola)Visón europeo (*Mustela lutreola*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Carnivora |
| Familia: | Mustelidae |
| Subfamilia: | Mustelinae |
| Xénero: | ''***Neovison*** e ***Mustela''*** |

 |
| Especies |
| *Neovison vison* 
†*Neovison macrodon*
*Mustela lutreola* |

*Artigos principais**:* visón americano e visón europeo.
Os **visóns** son mamíferos carnívoros mustélidos de pelame moi aprezada en pelataría, pertencentes aos xéneros *Neovison* e *Mustela*. Hai dúas especies vivas de visóns, que son o visón americano (*Neovison vison*) e o visón europeo (*Mustela lutreola*). Ademais coñécese polo menos unha especie extinguidas relacionada co visón americano, pero máis grande, como o *Neovison macrodon*, un visón mariño. O visón americano é como media máis grande que o europeo, pero, debido ás grandes variacións de tamaño, non se poden distinguir os individuos das dúas especies só polo tamaño e debe determinarse a especie examinando o esqueleto e outras características; por exemplo, todos os visóns europeos teñen unha gran mancha branca no seu beizo superior, mentres que só algúns visóns americanos teñen esta marca: por tanto, calquera visón sen esta mancha é con certeza da especie americana. Taxonomicamente ambas as especies actuais eran clasificadas ata hai pouco no mesmo xénero *Mustela*, pero recentemente, o visón americano foi separado a un xénero distinto, *Neovison*. Son animais de hábitos acuáticos, que adoitan vivir nas ribeiras de ríos, lagos e pantanos. Son animais moi territoriais, e os machos non toleran outro macho no seu territorio, pero os territorios das femias poden solaparse cos dos machos.

A pel de visón americano é moi aprezada para o uso peleteiro, polo que os visóns foron cazados durante moito tempo, e despois a caza foi dando paso á súa crianza en granxas. A brillante pelame do visón en estado natural é castaña e sedosa, pero os visóns de granxa poden variar desde brancos a case negros. O aceite de visón utilízase nalgúns produtos médicos e cosméticos, e para tratar, conservar e impermeabilizar o coiro.

A introdución do visón americano en Europa, onde estableceu poboacións florecentes ao escapar ou ser liberado das granxas, crese que contribuíu ao forte declive do visón europeo  debido á competencia entre eles, na que ten vantaxe a especie americana, que é máis adaptable e resistente (pero non por hibridacion). O visón americano foi introducido en Galicia na década de 1960 pola industria peleteira, e os escapes e sucesivas soltas por grupos activistas animalistas fixeron que se asentasen en Galicia varias poboacións, que son unha ameaza para a fauna autóctona pola súa voracidade. Nalgúns países colócanse trampas para capturar o visón americano. Tamén se estableceron poboacións do visón americano en Suramérica.

Estola de visón

Notas
-----

1. ↑  "ITIS Standard Report - Error". 27 September 2006. Arquivado dende o orixinal o 27 de setembro de 2006. Consultado o 16 de febreiro de 2019.
2. ↑  "Animal rights group claims responsibility for mink release". *BBC News*. 1998-08-09.
3. ↑  Maran, T. Skumatov, D. Palazón, S. Gomez, A. Põdra, M. Saveljev, A. Kranz, A. Libois, R. & Aulagnier, S. (2011). "*Mustela lutreola*". *Lista Vermella de especies ameazadas. Versión 2011.2* (en inglés). Unión Internacional para a Conservación da Natureza. Consultado o 18 January 2012.
4. ↑  Lodé, T.; Guiral, G.; Peltier, D. (2005). "European mink-polecat hybridisation events: hazards from natural process?". *Journal of Heredity* **96** (2): 1–8.
5. ↑  Haworth, Jenny (3 February 2009) "National cull may exterminate UK mink". Edinburgh. *The Scotsman.*

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Visón*** |

|  |  |
| --- | --- |
|  | Wikispecies posúe unha páxina sobre:  ***Visón*** |

|  |  |
| --- | --- |
| Control de autoridades | 
* Wd: Q17700
* EBID: ID
* GND: 4171497-0
* JSTOR: mink
* MAG: 2780754187
* NKC: ph526580

 |

|  |  |
| --- | --- |
| Identificadores taxonómicos | 
* Fossilworks: 47812
* GBIF: 4833750
* IRMNG: 1392077
* ITIS: 933380
* WoRMS: 1461489

 |

|  |  |
| --- | --- |
| Identificadores | 
* MeSH: D008907
* MeSH: B01.050.150.900.649.313.750.250.575.500

 |